kardosdrur/scandi-wiki huggingface dataset:
Frengers

Frengers er Mews tredje album i rækken, og det første album der fik decideret international succes.

Navnet Frengers er en sammentrækning af ordene "Friends" og "Strangers", jf den engelske undertitel på albummet Not Quite Friends but Not Quite Strangers.

Albummet blev udgivet i 2003 af Mews eget pladeselskab Evil Office. Der blev udgivet fire singler fra albummer; "She Came Home For Christmas/That Time On The Ledge", "156", "Comforting Sounds" og "Am I Wry? No"

GAFFA skrev bl.a.: "Hvis drømmene havde vinger, ville danske Mew uden tvivl være hovedeksponenter for disse... Med Frengers tager Mew os med derud, hvor drømmene aldrig hører op, og træder i karakter som et af de mest personlige bands i danmark".

Spor 
 Am I Wry? No
 156
 Snow Brigade
 Symmetry
 Behind the Drapes
 Her Voice Is Beyond Her Years
 Eight Flew Over, One was Destroyed
 She Came Home for Christmas
 She Spider
 Comforting Sounds

Eksterne henvisninger 
 

Album fra 2003
Alternative-album
Mew-album
Okay Okay Boys

Okay Okay Boys er det andet og sidste album af den danske rockgruppe Kliché, udgivet på Medley Records i 1982. 
Udover gruppens faste besætning, medvirker Hilmer Hassig (Scatterbrain, Naïve,  Love Shop) som ekstra guitarist. Albummet fortsætter stilen fra forgængeren Supertanker med futuristiske, og samfundskritiske tekster. Sangen "Bravo Charlie" blev udgivet som single, og er en slags vrøvlevise, hvor alle ordene stammer fra NATOs fonetiske alfabet (med den lille undtagelse, at "Juliet" er blevet til "Julia", og "Oscar" til "Omega").
På titelnummeret suppleres den normale sang af en talt monolog, der er uddrag fra Buddhas Ildprædiken, der findes i den religiøse skrift Samyutta Nikaya.

Numre 
Tekst & Musik: Kliché. "Ansigt Til Ansigt": Suppl. tekst: Salomon, "Okay Okay Boys": Suppl. tekst: Buddha.

Side 1 
 "Bag De Røde Bjerge" (4:00)
 "Pil På Himlen" (3:40)
 "Patrulje" (2:58)
 "Bravo Charlie" (3:35)
 "Oppenheimers Formiddag" (4:15)

Side 2 
 "Okay Okay Boys" (5:00)
 "Brændende Kakler" (3:10)
 "Mama Mama" (2:03)
 "International Klein Blue" (3:20)
 "Ansigt Til Ansigt" (4:47)

Medvirkende

Musikere
Lars Hug: vokal og guitar
Johnny Voss: bas og kor
Nils Torp: tangenter og kor
Anders Brill: trommer og kor

Gæstemusikere
 Hilmer Hassig: supplerende guitar
 Lars Stagis: supplerende sang på "Patrulje"

Produktion
Kliché - producer, mix 
Poul Bruun - producer, mix 
Hilly Michaels - producer
Gis Ingvardtsen - teknik 
Werner Scherrer - teknik 
John "Puk" Quist - teknik, mix   
Büro Yeti - cover

Noter

Eksterne henvisninger 
Discogs – Kliché – Okay Okay Boys

Album fra 1982
Kliché-album
Nocturne (film)

Nocturne er en kortfilm skrevet og instrueret af Lars von Trier, mens han stadig gik på filmskolen i København.

Filmen kan ses på Europa-trilogi-DVDen. På DVD'en med Forbrydelsens element klikker man på billedet af Lars von Trier i én af undermenuerne.

Eksterne henvisninger
 

Kortfilm fra Danmark
Danske film fra 1980
Film instrueret af Lars von Trier
Befrielsesbilleder

Befrielsesbilleder fra 1982 er Lars von Triers afgangsfilm fra Den Danske Filmskole.

Filmen indgår som et 'påskeæg' i dvd-boksen med Europa-trilogien: På dvd-skiven med Epidemic skal man klikke på Alka Seltzer-logoet i én af undermenuerne.

Eksterne henvisninger 
 

Danske film fra 1982
Film instrueret af Lars von Trier
Film om Besættelsen
Bjørn Nørgaard

Bjørn Nørgaard (født 21. maj 1947 i København) er en dansk billedhugger, grafiker og performancekunstner. Han var elev på Eks-skolen. Han var 1985-1994 professor ved Det Kongelige Danske Kunstakademi og er medlem af Kulturkanonens udvalg for billedkunst.

Bjørn Nørgaard blev landskendt for en hesteslagtning (hesten hed Røde Fane) på en mark ved Kirke Hyllinge i Hornsherred. Hesteofringen var en protest mod Vietnamkrigen i forbindelse med den omstridte udstilling Tabernakel på Louisiana i 1970. skulle oprindelig have fundet sted i forbindelse med en gruppeudstilling på kunstmuseet Louisiana (i parkanlægget), men Politiet nedlagde forbud med henvisning til veterinærlovgivningens hygiejne-regler vedr. "hjemmeslagtning". Filmen Hesteofring blev lavet over hesteslagtningen eller ofringen.

Bjørn Nørgaard har udført 17 gobeliner om Danmarks historie ophængt 1990 på Christiansborg. Gobelinerne var Dansk Industris gave til Margrethe 2. i anledning af hendes 50 års fødselsdag.

I 1980 modtog han Eckersberg Medaillen. I 1994 blev han Ridder af Dannebrog, 1999 modtog han Ingenio et arti og fik Den Kongelige Belønningsmedalje med krone og inskriptionen "1988 TAPETKOMPLOT 1999" for sit arbejde med gobelinerne.

Han er gift med kunstneren Lene Adler Petersen.

Værker 

 Hesteofringen 1970
 Menneskemuren, v. Horsens Kunstmuseum, Horsens 1982
 Engleporten 1985
 Allegoriske figurer og Gipsvæggen 1985
 Thors Tårn 1986
 Fontæne, P. Nørkjærs Plads v. Vendsyssel Kunstmuseum, Hjørring
 Amagertorv, København 1993
 Kapel til nutiden, byport i Randers 1994
 De tolv himmelstiger 1998
 Dronning Margrethes Gobeliner 1990-1999
 Det genmodificerede Paradis 2000
 Hans Tausen-monument, Viborg 2005
 Skyggen, Rejsekammeraten, Improvisatoren – et treenigt portræt af H.C. Andersen, 2005, Odense
 Altertavle og glasmosaikker i Christianskirken. Offentliggjort 30. december 2007.
 Slattenpatten, skulptur i bronze på granitsokkel i vandfyldt bassin, placeret på Axeltorv i Næstved 2010

Litteratur 
 Henrik Juul Jensen: Bjørn Nørgaard – En billedhuggers verden, 2007,

Noter

Eksterne henvisninger 

 www.bjoernnoergaard.dk – Bjørn Nørgaards officielle website
 
 Bjørn Nørgaards værker i KØS - Museet for kunst i det offentlige rum - Database 
 DNA = Det Nedarves Altsammen? | Kristeligt Dagblad

Kunstnere fra Danmark
Billedhuggere fra Danmark
Performancekunstnere fra Danmark
Kanonudvalgsmedlemmer
Kunstnere på finansloven
Personer fra København
Ansatte ved Det Kongelige Danske Kunstakademi
Modtagere af Eckersberg Medaillen
Riddere af Dannebrog
Danskere i 1900-tallet
Danskere i 2000-tallet
Modtagere af Fortjenstmedaljen
Modtagere af Ingenio et arti
Personer i Kraks Blå Bog
Modtagere af Thorvaldsen Medaillen
Medlemmer af Akademiraadet
Schwarzwald

Schwarzwald ("den mørke skov") er et stort bjerg- og skovområde i det sydvestlige Tyskland. Området udgør 6.009 kvadratkilometer. Schwarzwald var tidligere domineret af bøg (fagus sylvatica) og almindelig ædelgran (Abies alba). Begge arter er meget skyggende klimakstræarter, hvilket betød skoven var meget tæt og mørk, og deraf kommer navnet Schwarzwald. 

I dag er den dominerende art i de højereliggende dele af området rødgran (Picea abies), mens de lavereliggende områder stadig domineres af blandingsskov med bøg og ædelgran, men også en indført art som douglasgran spiller en betydelig rolle i blandingsskoven. Det højeste bjerg, Feldberg, er 1.493 meter højt.

Schwarzwald er kukurenes hjemstavn og er i øvrigt et yndet turistområde i Tyskland, som tiltrækker især tyske og hollandske turister. Historisk set var området præget af skovbrug og minedrift (frem til 1954) af malmaflejringer som bl.a. sølvholdig blymalm, zink-, kobber- og jernmalm. Der er fortsat skovdrift i området. Turisme er blevet den primære beskæftigelse og tegner sig for omkring 300.000 job.

Industrivirksomheder som Junghans, BBS, Schneider kuglepenne og Grohe har hjemsted i Schwarzwald. Schwarzwald-skinken stammer fra dette område.

Natur 
Floderne Breg og Brigach udspringer i Schwarzwald og løber sammen ved byen Donauschingen. Sammenløbet er officielt begyndelsesstedet for Donau, der udmunder i Sortehavet. Den største del af Schwarzwald afvandes til Rhinen. Den nordøstlige del til Neckar, og området mellem Sankt Georgen og Furtwangen til Donau. Neckar er en stor biflod til Rhinen.

I den sydlige del lever Europæisk vildkat og den større Europæisk los. Derudover findes Europæisk gråulv og musvæsel
Et område på 633,26  km² blev i 2017 udpeget til biosfærereservat  under UNESCOs Menneske og biosfære-programmet.
Store dele af Schwarzwald er nationalpark. Udover naturparken i det sydlige Schwarzwald findes Tysklands største naturpark ved midt-nord. Sidsnævnte område udgør 420.000 hektar.

For 1000 år siden var hele nationalparkområdet dækket af urskove, og mange af de gigantiske træer i dem var meget gamle. Mellem tætte skovområder var der større lysninger, der var blevet dannet af storme, brande, vilde dyr og insekter. Omkring en tredjedel af træerne var døde. Stammerne stod som mægtige søjler i årtier, før de faldt sammen og gjorde skoven næsten uigennemtrængelig.

I Schwarzwalds område for nationalpark falder der regn 200 dage om året. Det gennemsnitlige snefald er 60 til 70 cm.

Schwarzwald er ikke det største sammenhængende skovområde i Tyskland. Det er Pfälzerwald på 179.000 hektar, som ligger mellem Karlsruhe og Kaiserslautern.

Galleri

De højeste bjerge 
 Feldberg (1.493 m)
 Herzogenhorn (1.415 m)
 Belchen (1.414 m)
 Spieshorn (1.349 m)
 Schauinsland (1.284 m)
 Kandel (1.241 m)
 Hochblauen (1.165 m)
 Hornisgrinde (1.164 m)

Kildehenvisninger

Eksterne henvisninger 

Landskaber i Baden-Württemberg
Skove i Tyskland
Halekerne

Halekernen (latin: nucleus caudatus, engelsk: caudate nucleus, eller i daglig tale blot "caudate") er en struktur i midten af hjernen. 
Den henregnes til basalganglierne og striatum og er således en del af den grå substans. Der er én i hver hjernehalvdel. 

Strukturen er C-formet og en ofte set opdeling af halekernen er i "hovedet", "kroppen" og "halen".
Halekernerne ligger op til de laterale ventrikler. 

Menneskets halekerne kan udskilles fra de omkringliggende strukturer på et MR-skan.

Noter

Hjernen
Yvonne Elliman

Yvonne Marianne Elliman (født 29. december 1951 i Honolulu, Hawaii) er en amerikansk sanger og sangskriver, bedst kendt for sin medvirken i Jesus Christ Superstar og sit samarbejde med Eric Clapton.

Elliman indledte sin karriere i London i starten af 1970'erne, hvor hun optrådte på på barer og klubber. Hun sikrede sig en albumkontrakt og blev hyret som backing-sanger af Eric Clapton, med hvem hun både indspillede og oprådte ved koncerter. Elliman medvirker på en række af Claptons albums fra 1974 og frem.

Elliman sang rollen som Marie Magdalene i på det oprindelige Jesus Christ Superstar album og i de efterfølgende Broadway- og film-udgaver, og opnåede en hit-single med "I Don't Know How to Love Him" i 1971. Hun var nomineret til en Golden Globe pris for bedste skuespiller i en musical i 1974 for sin rolle i film-udgaven af Jesus Christ Superstar.

Ellimans optrådte som solist gennem resten af 1970'erne, og havde bl.a. hits med en cover-version af Barbara Lewis' "Hello Stranger" og Bee Gees sangen "Love Me", og hun opnåede at toppe hitlisterne i 1978 med sangen "If I Can't Have You" fra soundtracket til Saturday Night Fever.

Elliman havde et par mindre hits i 1979. Hun blev samme år gift og trak sig tilbage fra musikken. Elliman vendte tilbage til musikken i 2004 med et Simple Needs, et album hvor hun har skrevet alle numrene.

Diskografi 
 Yvonne Elliman (1972)
 Food of Love (1973)
 Rising Sun (1975)
 Love Me (1976)
 Night Flight (1978)
 Yvonne (1979)
 Simple Needs (2004)

Eksterne henvisninger 

 Officiel Yvonne Elliman website 

Sangere fra USA
Alhambra

Alhambra ("Det røde slot") (arabisk: الحمراء) er en borg på Sabikah-plateauet sydøst for Granada i Andalusien. Slottet er bygget af maurerne mellem 1248 og 1354 under al-Ahmar og hans efterfølgeres styre. Siden 1984 har det stået på UNESCOs verdensarvliste og er Spaniens største turistattraktion.
Borganlægget er ca. 740 meter langt og indtil 220 meter bredt. I øst er sommerpaladset Generalife beliggende.

Historie 
Alhambra er for middelalderen en typisk kombination af en befæstet, højt beliggende by med et separat citadel for magthaverne. Byen var hjemsted for adelen, militær, det højere borgerskab, købmænd og vigtige håndværkere, som f.eks. våbensmede. I Granada bliver citadellet betegnet som Alcazaba, mens hele anlægget hedder Alhambra.

Borgbjerget var allerede beboet i den førromerske tid. Efter maurernes erobring af Den Iberiske Halvø byggede de her en borg. Under borgerkrigene fra det 9. til det 12. århundrede hed borgen „Ma’qil Ilbīra“ (Elvira-fæstningen), da Sawwar Ibn Hamdun på grund af borgeruroligheder i kalifatet af Córdoba tog ophold i fæstningen. Den beviste sin værdi som fæstning i flere krige mod Córdobas kalifat. Under kong Bādis ibn Habbūs (1038-1073) byggede hans jødiske kansler Jūsuf ibn Naghralla en fæstning på Alhambras klipper (al-ḥiṣn al-ḥamrāʿ), i følge Abd Allāhs memoirer (1073-1090) for at beskytte sig mod byens befolkning.

Efter Córdoba-kalifatets sammenbrud i 1031 overtog berberføreren Ziriden fra Granada magten over provinsen (kūra) Ilbīra og gjorde omgivelserne uafhængige. Derefter grundlagde han byen Granada, som var lettere at forsvare end byen Ilbīra, nogle få kilometer derfra. Senere overtog de berbiske dynastier Almoraviden og Almohaden magten. Om borgens udseende i denne tid findes der ingen oplysninger.

Eksterne henvisninger 
 
 Alhambra, Generalife and Albayzín, Granada – UNESCOs officielle beskrivelse af verdensarvområdet
 The historic city of Granada 

Andalusien
Slotte i Spanien
Ortogonalitet

Ortogonalitet er et begreb med anvendelser indenfor matematik. At to linjer er ortogonale betyder, at de står vinkelret på hinanden. I matematikken siger man, at to vektorer er ortogonale, hvis deres indre produkt er nul. I planet R² og rummet R³ er det indre produkt typisk underforstået at være prikproduktet, så her kaldes to vektorer v og w ortogonale, hvis v • w = 0. På grund af egenskaberne ved prikproduktet svarer dette til, at vektorerne står i 90 graders vinkel med hinanden, hvilket med et dansk ord kaldes vinkelret. Derfor hører man tit ordet vinkelret brugt som et synonym for ortogonal; også mht. andre indre produkter, og også brugt om vektorer, der ikke er de traditionelle talpar.

Hvis B = {v1, v2, ..., vn} er en basis for et euklidiske vektorrum V, kaldes B en ortogonalbasis, hvis alle vektorene i B er indbyrdes ortogonale. Dvs. ⟨vi, vj⟩ = 0 for alle i ≠ j.

Se også 
 Ortonormal

Algebra
Abstrakt algebra
Pepsin

Pepsin er et enzym, der kan spalte proteiner til peptider. Det findes i maven og aktiveres af den saltsyre, som findes i mavesyren. Pepsin har et pH-optimum på omkring 2.

Pepsin er et af mavesaftens vigtigste fordøjelsesenzymer.

Biologi
Fordøjelsessystemet
Enzymer
Ortonormal

I matematikken siger man, at to vektorer er ortonormale, hvis det er ortogonale enhedsvektorer.

I planet R² og rummet R³ er det indre produkt typisk underforstået at være prikproduktet, så her kaldes to vektorer v og w ortonormale, hvis
  og ,
 .

Helt generelt kaldes to vektorer v, w i et indre produkt-rum V ortonormale, hvis
  og ,
 .
Her kan første betingelse udskiftes af den ækvivalente betingelse <v, v> = <w, w> = 1.

Hvis B = {v1, v2, ..., vn} er en basis for et indre produkt-rum V, kaldes B en ortonormalbasis (evt. en ortonormal basis), hvis alle vektorene i B er indbyrdes ortonormale. Dvs. <vi, vi> = 1 for alle i, og <vi, vj> = 0 for alle i ≠ j. Eller endnu kortere: <vi, vj> = δij, hvor δij er Kroneckers deltafunktion.

Som et eksempel på en ortonormalbasis kan nævnes enhedsvektorerne i, j og k i rummet R³, mht. prikproduktet.

Algebra
Kubikrod

Kubikroden eller den tredje rod af et tal er det tal der ganget med sig selv tre gange giver tallet selv. 

Kubikroden af x skrives  eller

Se også 
 kvadratrod
 n'te rod

Algebra
Lars Kaalund

Lars Kaalund (født 29. maj 1964 på Frederiksberg) er en dansk skuespiller, instruktør, manuskriptforfatter, dramatiker og teaterdirektør. Uddannet skuespiller fra Statens Teaterskole (1988-92). Fra 1992 til 1998 var han teaterdirektør på teatret Mungo Park og fra 1998 til 2007 på Østre Gasværk. Lars Kaalund arbejder i dag som freelance skuespiller og instruktør og er formand for bestyrelsen på Mungo Park i Allerød.

Kaalunds replik "Hvis I to var ludobrikker, var I så slået hjem nu?" fra filmen Den eneste ene blev i 2010 valgt som det femte bedste filmcitat af Danmarks Radios P3-lyttere.

Udvalgte film/tv-serier 
 Amors Ark (1985)
 Mutanternes Tango (1986)
 Gøglerne (1986)
 Turkish Delight (1987)
 Sporet (1987)
 Christian (1989)
 Bryggeren (1996-1997)
 Når mor kommer hjem (1998)
 Den eneste ene (1999)
 Blinkende lygter (2000)
 Italiensk for begyndere (2000)
 Atlantis – det forsvundne rige (2001)
 Krøniken (2003-2005)
 Nynne (2005)
 Usynlige Venner (2010)
 Lulu & Leon (2011), tv-serie

Eksterne henvisninger 
 
 Historien om teatret Mungo Park

Henvisninger 

Skuespillere fra Danmark
Teaterledere fra Danmark
Blikkenslagere fra Danmark
Personer i Kraks Blå Bog
Personer fra Blovstrød
Supertanker

Supertanker er det uofficielle navn for en bestemt klasse af tankskibe, som er beregnet til at transportere store mængder af væske. I praksis refererer det typisk til råolie.

Supertankere kaldes almindeligvis VLCC (Very-Large Crude Carriers) op til 300.000 TDW  og ULCC (Ultra-Large Crude Carriers) O/300.000 TDW.

Tankskibe over 250.000 tons DW tonnage, betragtes generelt som supertankere.

Disse fartøjer er de største skibe i verden, større end hangarskibe.

Den største supertanker i 2006 er det norskejede fartøj Knock Nevis bygget mellem 1979 og 1981, som har en fuld lasteevne på 647.955 tons.

Skibstyper
 Supertanker

en:Oil tanker#The supertanker era
Supertanker (flertydig)

Supertanker har flere betydninger:

 Supertanker – meget stort tankskib.
 Supertanker (album) – album af den danske rockgruppe Kliché.
 Supertanker (film) – dansk dokumentarfilm
Skakmat

Skakmat eller blot mat er et udtryk, der udelukkende bruges i spillet skak, når en spiller har tabt. Det betyder, at en spillers konge er sat i skak og ikke kan flytte til andet felt uden at være skak, hvilket betyder, at den konges parti er tabt.

Skakmat vises i skaknotationen ofte som ‡ (dobbelt dagger), # (hash) eller blot med ordet mat.

Det er ikke almindeligt, at seriøse partier ender med mat, fordi den ene af parterne opgiver partiet forinden, når det er blevet klart, at det vil være tabt.

Se også 
 Matbillede

Mat
Kryds

Kryds er en figur dannet ved, at to linjer skærer hinanden. 

Kryds kan også henvise til:

 Kryds (trafik) - Stedet hvor to eller flere færdselsveje skærer eller møder hinanden.
 Vejkryds
 Kryds (musik) - en notation i musik
 Et notationskryds symboliseret ved tegnet ♯.
 Dobbeltkryds benyttes som fortegn i nodeskrivning og i talsammenhæng. På telefoner og kodetastaturer erstattes dobbeltkrydset ofte af en firkant.
 Kryds kan symboliseres ved bogstavet X.
 bækken (anatomi) - På kreaturer kaldes samlingen af bækkenknoglerne flere steder for Krydset.
 Kryds om et kors.
 En Krydser (krigsskib).
 At krydse er at sejle for sejl i modvind
Vejkryds

I trafikken er et vejkryds et sted, hvor to eller flere veje mødes. Et kryds kan udformes på flere måder afhængig af, hvordan trafikken ønskes afviklet. Udformningen har betydning for trafiksikkerheden, og hvor hurtigt trafikken fra de enkelte retninger kan fortsætte.

Såfremt en vej afsluttes ved mødet med en anden vej, kaldes krydset et T-kryds, mens kryds, hvor begge veje fortsætter kaldes firevejskryds. Herudover betraget mange andre former vejanlæg for kryds som f.eks. rundkørsler, jernbaneoverskæringer, separate cykelstier og kryds med flere end fire veje.

Vigepligt 

Hvis ikke andet er angivet ved et kryds, hvor trafikken mødes i samme niveau, er der i Danmark højrevigepligt for trafikanter.

Mange kryds er dog enten signalregulerede eller er prioriterede vejkryds, hvor trafikken fra en eller flere af vejene har ubetinget vigepligt. Især i Nordamerika ses ofte kryds, hvor der er fuldt stop for trafikken fra alle retninger. Disse kaldes all-way stop eller 4-way stop.

Rundkørsler 

En speciel form for kryds er rundkørsler, hvor trafikken mødes i et cirkelformet anlæg. En rundkørsel er velegnet til kryds, hvor der er mere end fire veje, men benyttes ofte i stedet firevejskryds og T-kryds, da de er velegnede i forbindelse med skift af vejtyper eller hvis krydsets form er skæv eller uregelmæssig. Herudover er trafikken mere glidende i en rundkørsel end i kryds, hvor nogle retninger har ubetinget vigepligt eller er reguleret af trafiklys. Endelig betrages rundkørsler som en af de sikreste krydstyper.

2-planskryds 

Kryds i flere plan giver mulighed for at afvikle mere trafik. Såfremt der laves forbindelse mellem de to veje i to plan, vil betegnelse af krydset afhænge af, om der er vigepligt eller indfletning for trafikken til og fra forbindelsesvejen.

Hankeanlæg er kryds, hvor forbindelsesvejen (hanken) har ubetinget vigepligt i begge ender. Hankeanlæg benyttes typisk ved kryds af to veje, der er meget trafikerede, men hvor der ikke er meget trafik fra den ene vej til den anden. Pga. af vigepligten kan et hankeanlæg ikke benyttes ved motorveje.

Tilslutningsanlæg er anlæg, hvor forbindelsesvejen har ubetinget vigepligt i den ene ende, mens der er indfletning i den anden. Denne type anlæg benyttes typisk, hvor en mindre vej skaber tilslutning til en større f.eks. en motorvej.

Forbindelsesanlæg er anlæg, hvor forbindelsesvejene både starter og slutter i indfletning. Der er således ikke vigepligt i en forbindelsesanlæg, og de kan derfor benyttes som motorvejskryds.

Se også 

 T-kryds
 Trafiksignal
 Magasinområde
 Rundkørsel
 Svingbane

Noter
T-kryds

Et T-kryds er et vejkryds, hvor en vej ender ved mødet med en anden vej.

På et kort, hvor den gennemgående vej vises vandret, vil krydset ligne et T, heraf navnet.

Hvis tre veje mødes, uden at nogen fortsætter forbi krydset i samme retning, kaldes det et Y-kryds efter samme princip som nævnt ovenfor.

Vigepligt
I et T-kryds vil det i de fleste tilfælde være den sluttende vej, der har ubetinget vigepligt, hvilket ofte er angivet med hajtænder eller skiltet med hvid trekant på pidsen med rød kant. Dette gælder typisk for en lille vej, der møder en større vej. En markvej eller anden grusvej, der møder asfaltvej i et T-kryds har altid ubetinget vigepligt. Har vejene samme størrelse og er små, kan der være højrevigepligt, hvilket oftest findes i villakvarterer og andre mindre vejsystemer. Ved større veje er vigepligten ofte lysreguleret.

Hvis der bygges et forbindelsesanlæg med broer, så trafikken kan foregå i flere niveauer, kan et T-kryds laves uden vigepligt. Det er tilfældet for flere danske motorvejskryds, hvor to motorveje mødes i et T-kryds.

Se også 

Vejkrydstyper